7. ΒΑΣΙΛΙΚΟΝ ΔΙΑΤΑΓΜΑ της 27 Φεβρ./1 Μαρτ.1950 (ΦΕΚ Α΄ 66) Περί τροποποιήσεως του από 8/10/1946 Β.Δ/τος «περί ιδρύσεως Στρατιωτικής Σχολής Εκπαιδεύσεως Αδελφών Νοσοκόμων|». Έχοντες υπ’ όψει: 1.Το άρθρ.4 παρ.2 του Α.Ν. 915/1946. 2.Την υπ’ αριθ. 72/1950 γνωμάτευσιν του Συμβουλίου της Επικρατείας. Προτάσει του Ημετέρου επί των Στρατιωτικών Υπουργού απεφασίσαμεν και διατάσσομεν : Άρθρον μόνον.-1.Η διοικητική υπαγωγή της δια του από 8/10/1946 Β. Δ/τος ιδρυθείσης Στρατιωτικής Σχολής Εκπαιδεύσεως Αδελφών Νοσοκόμων, καθορίζεται εκάστοτε δια διαταγών του Υπουργείου Στρατιωτικών (Γ.Ε.Σ.). 2.Το άρθρ.4 του άνω Β.Δ./τος καταργείται. Εις τον αυτόν επί των Στρατιωτικών Υπουργόν ανατίθεμεν την δημοσίευσιν και εκτέλεσιν του παρόντος.

[Source: greek_legal_code_raptarchis | Tokens: 677]